Nog stappers deur gewapende mans beroof in Tafelberg Nasionale Park | DieKaap.com
Sanparke het einde Februarie op ’n inligtingsessie bevestig die aanvalle op Tafelberg het die afgelope tyd gewelddadiger geraak en daarom moet die Tafelberg Nasionale Park sy aanslag verander om dié misdaad te bekamp.
In die verlede het aanvallers selfone, fietse en ander waardevolle besittings gesteel, maar die aanvalle raak gewelddadiger en slagoffers is al in dié aanvalle dood.
Douglas Notten (57), ’n helikoptervlieënier, is meer as ’n maand gelede doodgesteek terwyl hy en sy vrou, Julia, op die berg by Muizenberg gestap het.
Voor die aanval op Notten is ’n groep van nege stappers op 13 Januarie in die berg by Kalkbaai deur twee mans aangeval en beroof. Vyf van die stappers is in die aanval met messe gesteek. Twee mans is vir dié aanval aangekeer.
Volgens Sanparke is die suidelike deel van die park, veral Noordhoek, Kalkbaai en Peers Cave, die brandpunte.
« Wes-Kaap se “E-Tol” maak nou plek vir provinsiale brandstofheffing
Wes-Kaapse regering glo goed op dreef met grondhervormingsplan »